RO
L 166/74
Jurnalul Oficial al Uniunii Europene
22.6.2022
Scoateți imediat toată îmbrăcămintea contaminată.
Clătiți imediat cu apă îmbrăcămintea contaminată sau îmbibată.
Ø
Contactul cu ochii
Ținând pleoapele deschise, clătiți imediat cu multă apă timp de cel puțin 10 minute.
Protejați ochiul neafectat.
Continuați procesul de clătire cu soluție pentru spălarea ochilor.
Chemați ambulanța (arsuri caustice ale ochilor).
Solicitați imediat tratament ulterior într-un spital/cabinet de oftalmologie.
Continuați să clătiți ochiul până la sosirea la spitalul de oftalmologie.
Ø
Înghițire
Nu provocați voma.
Pericol de perforare pulmonară (periculos prin inhalare) atunci când produsul este înghițit sau vomitat, din cauza producerii de gaze și a formării de spumă.
Numai când pacientul este complet conștient: cereți pacientului să-și clătească gura cu apă; cereți pacientului să bea multă apă, cu înghițituri mici; țineți pacientul la căldură, în stare de repaus.
Chemați imediat ambulanța (cuvântul cheie: arsură cu acizi).
Ø
Informații pentru medic
Oferiți îngrijiri medicale ca pentru arsurile cu substanțe chimice.
În caz de inhalare: Este posibilă apariția edemului pulmonar toxic dacă se continuă inhalarea produsului în ciuda efectului iritant acut (de exemplu, dacă nu se poate părăsi zona de pericol).
Profilaxia edemului pulmonar toxic cu steroizi administrați prin inhalare (spray de dozare, de exemplu, auxilosone).
Dacă substanța a fost înghițită: Pericol prin aspirare.
Risc de embolie gazoasă.
În cazul destinderii excesive a stomacului din cauza producerii de gaz, introduceți un tub pentru eliminarea gazelor.
Efectuați cât mai repede o endoscopie, ca să evaluați posibilele leziuni ale mucoasei esofagului și stomacului.
Dacă este necesar, aspirați resturile de substanță.
Nu administrați pacientului cărbune activat, deoarece există riscul să se elibereze cantități mari de gaz din peroxidul de hidrogen.
Măsuri de urgență pentru protecția mediului Respectați reglementările cu privire la combaterea poluării apelor (colectare, îndiguire, acoperire).
Nu permiteți ca produsul să ajungă în canalele de apă, în apele de suprafață sau în sol.
Ø
Metode pentru curățare
Curățați temeinic suprafața contaminată; apa este recomandată ca agent de curățare.
În cazul scurgerilor de mici dimensiuni, diluați produsul cu multă apă și clătiți sau absorbiți produsul cu materiale hidrofile, de ex. materiale absorbante pentru substanțe chimice, pământ de diatomee, liant universal.
Nu folosiți materiale textile, rumeguș sau substanțe combustibile.
După ce ați absorbit lichidul, colectați materialul folosind mijloace mecanice și depozitați-l în recipiente corespunzătoare.
Eliminați materialul folosit pentru absorbție în conformitate cu reglementările în vigoare.